
Hulanda ta rabia, iritia cu Prome Minister y Aruba 

Gobierno ta bisa un cos pero no ta cumpli" 



NA momento cu Parlamento di Aruba 
a minimalisa e rol di College Financieel 
Toezicht y Conseho di Minister di Re- 
ino, Aruba ta trece hopi problema pa su 
mes. Esaki ta pensamento di politica 
na Hulanda y sigur di Andre Bosman, 
kende ta wordo considera un bon amigo 
di Evelyn Wever Croes y su Gobierno. 
E tema aki ta algo cu a wordo trata den 
un reunion di Tweede Kamer diahuebs 
mainta, durante un reunion di e Comis- 
ion di Relacionnan di Reino. 

Den e reunion aki tambe tabata presen- 
te Secretario di Estado pa Relacionnan 
di Reino Raymond Knops. 

Raymond Knops a expresa cu e decision 
di Parlamento pa schaakmat CAFT, cu 
ta tene e vigilancia financiero di Aruba 
den forma independiente, lo tin su con- 
secuencianan pa Aruba riba e mercado 
internacional di capital, ora cu e bay 
haci prestamo y cerca e instancianan 
internacional cu ta percura pa evalu- 
acion di Aruba, manera Fitch Ratings y 
Standard & Poors. 

E ley di LAFT aki cu a wordo pasa cu 
6 luna di retraso, segun publicacion na 
Hulanda, ta diferencia riba 40 punto 

di loke ta para den e Protocol cu Prome 
Minister Evelyn Wever Croes a firma cu 
Gobierno di Hulanda. 

Tur hende por corda con den forma hopi 
pura na luna di november, despues di 
demanda y insistencia di CAFT, Gobi- 
erno di Aruba, o sea Prome Minister, 
Evelyn Wever-Croes y Minister di Fi- 
nanza, Xiomara Ruiz Maduro por medio 
di Video Conference a firma e protocol, 
cual despues a wordo haci den un forma 
mas oficial. 

Segun e publicacion, Raymond Knops 
den forma diplomatico, pero tog menas- 
ante a bisa cu e desmantelacion di e con- 
trol financiero den combinacion cu debe 
halto di Gobierno ta casi iresponsabel. 


“E situacion aki tin mi hopi preo- 
cupa. E ultimo palabra no a ser 
bisa den e asunto aki ainda,” el a 
bisa. 

Andre Bosman di VVD tambe 
tabatin su opinion. “Palabra- 
cionnan cu ta wordo haci Aruba, 
no ta wordo cumpli. Cada biaha 
nan ta bisa “esey nos ta bay haci, 
pero despues no ta haci nada. No 
tin disponibilidad gubernamen- 
tal. En realidad no tin control fi- 
nanciero mas. E pais cu su debe 
di casi 90% ta practicamente fail- 
liet.” 

Esaki tabata palabranan di amigo di 
Prome Minister Evelyn Wever Croes. 

Pastoor Jairo Maduro: 

Parokia di Sta Cruz no ta tuma 
entiero mas cu ta haci desordo 

Mihor homenage na defunto ta oracion y no fever 



LOKE cu a pasa diaranson 
durante entiero di e hoben Ed- 
mard Lampe na Misa Immac- 
ulada Concepcion na Sta Cruz 
a trece hopi reaccion. Hasta di 
propio Pastoor Jairo, kende a 
keda hopi disgusta, expresan- 
do su mes asina fuerte, cu e 
tambe a ricibi critica. 

For di diaranson caba el a cum- 
insa sinti e disgusto cu a bira 
pio ora cu den oranan di main- 
ta di diahuebs el ripara tur e 
daño cu a wordo causa dilanti 
Misa, dor di e motociclistanan 
amigo di e hoben cu a wordo 
dera diaranson atardi. 

Pastoor Jairo Maduro a lanta 
hopi disgusta diahuebs main- 
ta. Por bisa cu, for di diaran- 
son anochi e ta hopi rabia, pa 
motibo di e area cu a wordo 
daña rond di e parokia, cu mal 
comportacion di hobennan cu 
a bin asisti na un entiero di un 
otro hoben cu a fayece den un 
accidente tragico. 

Segun Pastoor Maduro, e no 
sa ki pa compronde di henter 
e situacion aki. 

“Un hoben cu a perde su bida 
ta lamentabel. E por ta perdi- 
da p’e mayornan, pero no por 
ta perdida pa otro. Den esaki 
sigur e mama tambe tin falta. 
T’e mama a haci invitacion na 
tur motociclista pa bin compa- 
ña su yiu pa despues haci loke 
nan kier. 



Riba e klinkernan dilanti di 
e misa, nan a laga masha su- 
shi. Na prome lugar, e ta un 
sitio di tur hende. No ta subi 
propiedad di hende y djis daña 
pa daña, pasobra emocion ta 
halto. Hasta boter por a haya 
riba propiedad di e parokia,” 
Pastoor Jairo ainda disgusta a 
bisa den un declaracion duna 
n’e portal di noticia 24ora.com . 

E tabatin palabra fuerte p’e 
hobennan cu tabata n’e en- 
tiero. “Nan no ta ni respeta 
Iglesia mas. 

Nos por papia di decadencia, 
di un problema social grandi, 
falta di balornan,” el a sigui 
bisa. 

E tipo di entieronan aki nor- 
malmente, Pastoor Jairo a 
bisa, e no gusta tuma nan. 
Despues di esaki el a tuma e 
decision ora ta caso asina, e no 
lo tuma morto den misa mas. 
Simplemente no tin un mo- 
mento di devocion. Tur cos ta 
keda bao di emocion. Tur cos 
ta keda den un drama. 

Nan kier manera duna hom- 
enahe, haciendo un desordo, 
pero e no ta compronde pakico 
mester haci desordo. 

E ta kere mas bien cu e mi- 
hor homenahe cu por duna un 
defunto, ta haci un oracion. Y 
tampoco por bisa e hobennan 
nada, pasobra nan ta rabia. 



“Bo ta riba lugar di hende, bo 
ta bin pa velorio di un amigo, 
bo mester bin cu respet. Loke 
a pasa dilanti misa, no ta un 
homenahe n’e morto. Sino un 
ridicules.” 

Den palabranan expresa por 
sinti cu e ta tuma e mama di e 
fayecido tambe na malo, kende 
a yama un conferencia bisando 
cu durante 2’or di merdia pa 
5’or di atardi pa ta keto, cual a 
sosode berdad. 

Pero e mama tambe a bisa of 
invita e hobennan motociclista 
pa bini. Y a bisa cu na momen- 
to e morto a sali, pa haci nan 
cos, manera nan tin custum- 
ber di haci. 

“Loke nan a haci dilanti misa 
cu nan bromer tabata un de- 
saster.” 

E ariba menciona ta motibo cu 
hopi parokia no ta tuma enti- 
eronan asina mas, pasobra ta 
gasto e ta trece p’e Iglesianan. 
E gasto na final ta mas grandi 
cu loke Misa ta cobra e famia. 
Esaki sigur ta disgusta hende. 
“Tin hende ta kere cu Pastoor 
no mag rabia. Si e hera manda 
un palabra poco skerpi riba so- 
cial media p’e hecho aki, ta un 
avalancha di insulto ta bin den 
bo direccion. Ta den ki clase di 
sociedad ta biba, caminda cu 
tin cu tuma soketada di hen- 
de. E no ta bay asina,” Pastoor 
Jairo a bisa. 



P’esey den futuro e no ta tuma 
mortonan di accidente, ni di 
otro situacionnan violento, 
den misa di Santa Cruz. Por lo 
menos, mientras cu e ta pas- 
toor. A duna ordo n’e Secre- 
taria cu no ta tuma entieronan 
asina mas. No ta pa descrimi- 
na, pasobra e ambiente ey no 
ta ambiente di spiritualidad, 
ni di oracion, ni di luto. Ta tipo 
di ambientenan aki ta hinca e 
parokia den perdida. Nan por 
tene entiero na funeria y aya 
Pastoor por bay duna un re- 
spons y reza pa e defunto. 
Durante e entiero di diaran- 
son misa tabata bashi. E ho- 
bennan no tabata keda den 
misa mes. Asina cu a cuminsa 
papia, nan no ta compronde y 
ta bay para pafo. 

“Ora cu bo ta splica e misterio 
di morto, ora cu bo ta splica e 
promesanan cu Dios ta tira den 
nos direccion di nos palabra pa 
bida eterno, e hobennan no ta 
compronde. Nan famia no ta 
biba den e esfera aki. No tin 
spiritualidad y nan no ta com- 
pronde nada y ta lanta bay.” 
Unico mensahe cu Pastoor 
Jairo tin, ta p’e hobennan uza 
nan cabes y mester tin res- 
pet pa propiedad di otro. E ta 
spera cu ta bin un ley cu cada 
bromer cu haci esaki, haya un 
boet di mil florin, pa wak si e 
cos aki por caba. 

Awe liderncm sindical lo bin hunto pa 
dicidi kico haci awor cu Gobierno a laga 
sa di no tin espacio pa paga indexering 



AYERA Sindicato di Polis tabatin un reunion pa su 
miembronan, unda a discuti varios punto pendiente. E 
punto di interes tabata cu SPA kier negocia pago di index- 
ering, cu nan y tambe varios sindicato tin masha tempo 
si haya. 

Ayera ainda, Minister di Finanza, Xiomara Ruiz Maduro a 
laga sa cu actualmente no tin espacio pa duna indexering, 
pero e no a duna un plazo ki dia si, esaki ta posibel. 

Den mesun reunion aki, Presidente di SPA, Jose Dirksz a 
duna di conoce cu awe tur e lidernan sindical cu tin miem- 
bro den e aparato gubernamente lo bin hunto pa analisa y 
dicidi cua t’e siguiente paso pa tuma. 

Manera Presidente di SPA a duna di conoce, tur biaha ora 
kier delibera riba pago di indexering, tur Gobierno ta duna 
di conoce cu no tin placa. Y awor Minister Xiomara Ruiz 
Maduro a bisa caba cu no tin espacio pa paga indexering. 
Pero ora cu sindicatonan uni y demanda, semper lo habri 
e posibilidad pa haya tog pago di indexering. 

Pesey e reunion di e lidernan sindical ta bira masha inte- 
resante awe, pa sa ki paso pa tuma pa “oblige” Gobierno 
pa cumpli cu pago di indexering na sikiera 5 %. 


REUNION SPA 

Pa loke t’e reunion mes di SPA, a delibera riba e ultimo 
desaroyonan den Cuerpo Policial. Asina mes e miem- 
bronan a dicidi pa studia y por biba cu e intencion di un 
militaire bijstand, pero semper y cuando bao di mando 
di Alto Comisario di Polis. 

A discuti tambe e celebracion di 40 aña di servicio, cu 
SPA ta kere cu esnan cu cumpli esaki, merece di haya 
un renchi di oro pa cual a trece muesta pa mira. 

Den e reunion cu tur lider sindical tabatin dialuna ulti- 
mo cu Gobierno, unda cu Minister di Finanza, Xiomara 
Ruiz Maduro a laga sa cu no tin placa pa duna index- 
ering. Miembro di SPA a rechaza e declaracion di dicho 
Minister, pasobra historia a demostra cu tur Gobierno 
a bisa: “No tin placa” pa paga nada di indexering. 

Y esun actual no ta un excepcion. Pero na final di dia, 
a haya pago tog di indexering. Banda di tur esaki, tin 
basta malcontento den Cuerpo Policial, segun Presi- 
dente di SPA. 

Te ainda, nada a sosode cu Warda di Polis Playa, pero 

Ayera atrobe un otro Polis a bira hopi malo 

MESTER tin algo den e 
Warda di Polis na Pla- 
ya, cu a causa cu varios 
agente policial a bira 
malo, pero basta malo. 
Tin di nan mester a ser 
manda te Colombia pa 
busca nan salud. Auto- 
ridadnan, esta Gobierno 
sa di esaki, a laga haci 
un investigacion, pero te 
awe entre otro SPA no 
a haya un raport mira y 
nan no sa kico t’e inten- 
cion di Gobierno. 

Pa colmo ayera atrobe, 
segun Presidente di SPA, 
Jose Dirksz, un colega a 
bira basta malo atrobe. 
SPA awor ta demanda 
pa di parti di Salubridad 
Publico pa saca e raport- 
nan traha pa tur hende 
sa kico ta pasando. 

SPA a manda hasta un 
peticion pa laga haci un 
investigacion di control 
di tur Warda di Polis, 
pero te awor ta Warda di 
Polis di Playa so a keda 
controla, pero SPA mes 
no a haya resultado di 
esaki. Pero Polis ta sigui 
bira malo y mester sa 
kico t’e causa di esaki. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com JLfl www.facebook.com/awemainta 583-1400 á 583-1444 

Corte di Prome Instancia 

Tin dos caso pa trata di 
homicidio y posecion di arma 


Horario 

Sospechoso 

Acto Castigabel 

09.00 

BJ.S.U. 

S.U. ta wordo acusa di a destrui porta di un cas riba 11 di februari 
2018. E ta wordo acusa ademas di posesion di un arma di candela 
riba 12 di november 2018. 

09.45 

G.W.C. 

M.B.G.R. 

C. y G.R. ta wordo acusa di ladronicia riba 17 november 2018. 

G.R. ta wordo acusa di ladronicia di cen den un restaurante riba 17 
di januari 2017. 

10.45 

R.R.H. 

H. ta wordo acusa di intento di homicidio y maltrato di arma y 
posesion di arma di candela riba 17 di november 2018. 

14.00 

D.D.RR 

A.J.J.V. 

RR y V. ta wordo acusa di intento di homicidio y posesion di arma 
di candela riba 28 di augustus 2018 . 

RR ta wordo acusa di maltrato riba 4 di augustus 2018 y di intento 
di maltrato pisa na december 2018. 

Centro Orthopedagogico a haya computer nobo 



DESPUES cu siman pasa Centro Or- 
thopedagogico a haya dos bus, un pick up 
y tambe uniform, diahuebs tabata turno pa 
OC haya computer nobo. 

Minister di Husticia mr. Andin Bikker ta- 
bata hopi contento di por a inaugura 48 
unit nobo di computer p’e centro. 

Por bisa un sistema completamente ‘future 
proof cu por uza pa hopi aña. 

E computernan por yuda e muchanan cu 
ta residencia na OC, traha nan huiswerk y 
varios otro proyecto. Tambe a instala WIFI 
y aki por bisa ta brindando tur material 
necesario pa tanto e muchanan como per- 
sonal di OC pa nan por eherce nan trabou 
optimalmente. 

Segun Minister Bikker e ta sumamente 
contento cu por brinda esaki den cuadro di 
e filosofia di Gabinete Wever Croes pa pone 
e ser humano central. 

Constantemente kier duna atencion na 
Centro Orthopedagogico Center y sigura- 
mente nan por conta cu e materialnan cu 
mester, si ta computer, medio di transporte 
of uniform y conexion di WIFI y tur otro cos 
cu ta necesario pa haci nan trabou optimal. 





Segun Minister Bikker nan por conta cu Gobierno lo percura 
p’esaki. Minister un biaha mas a recorda e dos hobennan resi- 
dencia na OC cu siman pasa a celebra nan graduacion y ta cu e ta 
sumamente orguyoso di nan. 

Pa Hoof van Dienst di OC, sra. Dynia Abath-Muller, e compernan 
ta bay yuda cu por haci e trabou manera mester ta. Reportahe, 
comunicacion entre oficinanan cu awor ta bay hopi mas facil. P’e 
hobennan awor nan por haci nan tarea di scol, nan por tin comu- 
nicacion via media social cu ta ser regula, pero nan mester siña cu 
nan ta anda cu e facilidad di tin un computer. 

Pa OC ta nifica cu un mundo a habri segun sra. Abath-Muller. 

Gisi Genser, kende ta traha den dagbehandeling na OC, e com- 
puternan ta hopi importante pasobra e ta facilita e muchanan cu 
nan huiswerk y proyectonan di skol. Hopi di e muchanan no tin 
un computer na cas debi nan situacion y awor nan por haci uzo di 
esnan na OC. Como trahando cu mester guia e muchanan, cu pro- 
grama informativo via computer por yuda duna cierto terapia cu 
por haya via internet cu ta haci e trabou mucho mas facil. E com- 
pania IBS Aruba tabata encarga pa instala e computernan na OC. 

Parlamentario Michael Lampe (AVP): 

Reunionnan den sala 
di parlamento ta 
carece profes onali smo 


FRACCION di partido AVP a yama un reunion 
publico diaranson ultimo cu na final a bira un 
“bijeenkomst” den Parlamento. Ta bibando hopi 
preocupacion den enseñansa general riba nos isla 
n’e momento aki. 

Detayenan a bin dilanti di parti di Minister Rudy 
Lampe, mientras fraccion di AVP a keda vigila 
bienestar di educacion riba Aruba. 




Parlamentario Michael Lampe a bisa cu for di e 
contestanan di e Minister, por a conclui cu e lo 
procede cu su plannan sin tene cuenta cu con- 
secuencia. A haci un apelacion p’e reconsidera y 
dialoga cu esnan den e mundo di enseñansa. 
Inovacion y cambio semper ta bon-bini, pero 
enseñansa mester di atencion debido y p’esaki 
ta importante con ta atende cune pa mira si e ta 
acopla/conecta cu e necesidadnan cu tin den ense- 
ñansa. 

A tuma nota tambe di hopi wega politico cu ta 
tuma lugar den Parlamento. 

“Pa yega na un nivel di discucion mas fructife- 
ro pa tur hende, mester stop di punta dede”. Na 
momento cu cuestiona maneho ta pone un label 
berde y pone partido AVP tras di malcontento 
general. 

No ta alcaso y no t’e punto di bista pa atende cune 
den reunionnan caminda tin profesionalnan den 
sala. Tin cu atende den forma neutral y profe- 
sional, mientras preguntanan serio ta bin dilanti 
riba educacion di nos pais. 

Pa finalisa Michael Lampe a bisa cu fraccion di 
AVP a haci su best y a para p’esnan den veld cu 
ta preocupa riba nan situacion actual. Tur cos ta 
keda den man di Minister y e Gobierno aki awor. 



Wi’EBMIBUUS 




RUBI 


TLORCN 


Pa mas irrfórmacioo yama 525-7555 of bishita nos websito lottoaruba.com 

Unidad Motorisa 
a detene 
chauffeur sin 
rijbeweis 

DIARANSON mainta durante un con- 
trol di trafico pazuid di rotonde di Tanki 
Flip, Unidad Motorisa di Polis a para e 
pick up aki. 

Durante cu esaki tabata tumando lugar, 
e chauffeur no por a mustra Polis un ri- 
jbeweis valido. Mirando cu e no ta local, e 
no por a mustra ningun documento legal 
tampoco pa ta riba nos isla. E agente a sp- 
like su derechonan y a bay over na detene 
y pidi pa un Transportwagen. 

Dor cu e pick up tabata contene basta tools 
den dje, a pidi pa hibe Warda di Shaba 
pa no laga nan exponi pa hende por horta 
nan. No ta conoci si e cabayero ta traha 
pa un compania di contratista of no. 


AFJJBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 

Corte a pospone sentencia Fundacion 
Lotto pa Deporte pa di 8 biaha 

Veredicto lo por dia 1 1 di september 


TUR hende a keda 
sorprendi diahuebs 
mainta, ora cu a 
tende cu un biaha 
mas, Corte a pospone 
e sentencia den caso 
di Fundacion Lotto 
pa Deporte, y a man- 
da esaki te 11 di sep- 
tember proximo. 

Kico t’e motibo pa- 
kico ainda Corte 
no por yega na un 
veredicto, mester 
ser splica. E ta cau- 
sando un frustacion 
sigur pa Gobierno, 
cu tin intencion di 
haci cambionan den 
maneho y dirigencia 
di Fundacion Lotto 
pa Deporte. 

Ta for di aña pasa 
october, Corte a bin 
ta pospone esaki 
casi tur luna. Awor 
a pospone esaki un 
biaha mas diahuebs 
mainta, pasobra 
aworaki Corte ta 
drenta den periodo 
di receso tambe. 

E ultimo biaha cu a 
pospone esaki, e ta- 
bata posponi pa 10 


di mei, pero despues a pospone esey te cu e 
fecha di ayera. 

Corte diahuebs mainta a mande pa un fe- 
cha nobo, 11 di september. Como tal, atrobe, 
Gobierno mester warda un poco mas pa sa 
si e por haya control bek den e Fundacion 
Lotto pa Deporte. 

Manera ta conoci, aki ta trata di e veredic- 
to den e caso di apelacion unda cu Gobierno 
kier ‘core’ cu e miembronan di supervision 
(RvT). 


E caso tabata uno unda cu Gobierno kier 
a pidi Huez pa core cu e miembronan di 
Hunta di Supervision, pasobra nan no ta 
coopera cu Gobierno y no ta permiti Gobi- 
erno haci cambionan desea. 

Anteriormente Huez a dicta contra Gobi- 
erno, prohibiendo Gobierno di mete, y a 
impone te hasta un multa si Gobierno haci 
esaki tog. Gobierno a apela, y e sentencia 
mester a keda dicta comienso di september 
awor. 


O KOOYMAN I 

THERE IS SOMETHING TO DO 


SIGUI NOS 
KOOYMAN.ARUBA 


DEALS OF THE WEEK 

Oferta ta .alido di diabierna 21 di Juoi t/c dia]uebes 27 di Juni 2019,tantentin den stock. ^ 

BOMBIYO LED 4PIDA 40W 


• Blanco suave 

•450 Lumens - 5000K 

• Non dimmable 

• Fitting E27, forma A19 

KOOYMAN 100% VERF 
ACRYLICO PA CAS 

• Resistente contra tempo & duradero 

• Repelente contra suciedad 

• 5 gal, mat, eggshell &zijdemat 

• Pa uso paden y pafor 

Ex-Promer Mike Emi 

(f kbs oi ratwo 

a duna lectura na 
Corsou ribaiReino 



casa cuna | ^ [ progreso 

Stichting Casa Cuna Progreso zoekt voor haar Tienermoederhuis: 

PEDAGOGISCHE GROEPSLEIDSTERS (fulltime) 

'Hechting is van levensbelang, laten wij het samen mogelijk maken' 

Tienermoederhuis Unit te Casa Cuna 

Stichting Casa Cuna Progreso (SCCP) is van mening dat een veilige hechting tussen ouder (of verzorger) en kind 
essentieel is voor de ontwikkeling van kinderen, ter voorkoming en/of vermindering van fysieke, sociaal-emotionele en 
cognitieve ontwikkelingsproblemen. 

Daarom breidt de stichting haar dienstverlening uit en opent binnenkort een unit die 24 uur per dag opvang, zorg en 
begeleiding biedt aan (zwangere) tienermoeders in de leeftijd van 13 t/m 23 jaar. Doel van dit tienermoederhuis is de 
jonge moeder zodanig te begeleiden dat zij uiteindelijk zelfstandig voor haar baby kan zorgen in een eigen woonom- 
geving. 

Functie inhoud: 

Als groepsleidster werk je met de tienermoeders, hun kinderen en met hun families. Je bent lid van het groepsleidster 
team van SCCP en dus teamlid van leidsters bij het tienermoederhuis. Je geeft begeleiding, zorg, ondersteuning en 
draagt er zorg voor, samen met de unit coórdinator en het team van gedragsdeskundigen, dat de begeleiding en 
behandeling van de cliénten wordt opgestart en voortgezet. Je werkt actief samen met ketenpartners. Ook heb je een 
belangrijke rol in het opstellen, uitvoeren en bewaken van begeleidingsplannen van de tienermoeders en hun 
kind(eren). De groepsleidster ondersteunt en begeleidt het proces van de cliént, zodat zij na beéindiging van het 
contract weer zelfstandig kan functioneren in wisselwerking met de naaste omgeving, de reguliere maatschappelijke 
voorzieningen, een opleiding en/of werk. 

Profielschets 

Je hebt een HBO- Maatschappelijk werk/pedagogiek/Verpleegkundige opleiding met ruime ervaring (minimaal 2 jaar) 
in de hulpverlening en met jongeren. Je kunt je zowel mondeling als schriftelijk goed uitdrukken in het Papiamento en 
het Nederlands. Je hebt een rijbewijs B en is bereid om rijbewijs D te halen is een pre. 

Je hebt oog voorzorg op maat en je kunt goed samenwerken binnen een team. Je herkent jezelf in de volgende 
beschrijving: begaan met en betrokken bij de cliénten, visie, openheid, ontwikkelingsgericht, flexibel, lef, inhoudelijk 
gedrevenheid, positief ingesteld, proactief, innovatief, zelfstandig, gedreven, resultaatgericht, zorgvuldig, kritisch en in 
staat te reflecteren op eigen handelen en het handelen van collega's.. 

Bekend zijn met de sociale kaart van Aruba is een pré. Zo ook kennis van en affiniteit met de doelgroep. 

Wat bieden we? 

• Goede salariéring 

• Goede Arbeidsvoorwaarden en pensioenregeling 

• Trainingen en cursussen 

Informatie en aanmelding: 

Uw schriftelijke aanmelding, CV en een kopie van uw diploma's dient u eind juni 2019 te sturen naar de vice voorzitter 
van de Stichting Casa Cuna Progreso, dhr. Carlos Albertus, Pos Chiquito # 4, Aruba. P.O. Box # 733, Email adres: 
bpinterfaceaua@setarnet.aw , met een kopie aan de directeur mevrouw Renate van Dongen, E-mail adres: 
directie@casacuna.aw. Eventuele nadere inlichtingen kunt u tevens inwinnen bij de directeur (telefoon 585 7177 / 
5853010). Wij hanteren een actief referentiebeleid. Geef daarom, op je CV, minimaal twee referenties op die we kunnen 
benaderen. 


COMO lider gubermental cu a destaca 
den su trabaonan pa crea un energia 
nobo di cooperacion den Reino, mr. Mike 
Eman tabata invita pa duna su vision 
riba Reino na un evento na Corsou pa 
stimula cooperacion duradero den Re- 
ino. 

E evento a tuma lugar den sala di con- 
ferencia di Hotel Kura Hulanda y tabata 
organisa pa Peter Oerlemans. 

Den margin di e conferencia ex Prome 
Minister Mike Eman a ricibi un bunita 
buki riba e historia di Kas di Pueblo for 
di man di ex Prome Minister di Antiyas, 
Maria Liberia Peters. 

Kas di Pueblo a worde institui dor di 
e gran luchador pa autonomia Dr, da 
Costa Gomez kende e propoisito p’e y su 
partido semper keda den contacto cu e 
nececidad y aspiracionan di su pueblo. 

N’e ocasion aki Eman a worde acompa- 
ña pa docente di Derechonan Estatal, 
dr. mr. Rycond Santos do Nascimento. 

Den mata di Hubada 
turista a accidenta cu 
quadracer den Parke 
Arikok a bay cay 

DIAHUEBS mainta Park Rangernan a avisa Polis y ambulance 
di un accidente cu quadracer den Parke Arikok. Tabata trata di un 
dama turista, cu probablemente no por a controla e quadracer bon 
y a baha caminda, y pa su mala suerte el a bay termina den mata 
di Hubada. 


Polis di Trafico a presenta n’e sitio hunto cu Paramediconan. E 
dama no tabata seriamente herida, pero Paramediconan a opta pa 
hibe Spoed Eisende Hulp pa corta cu el a ricibi y tambe posible- 
mente pa saca algun sumpiña di e Hubada. 

Segun nos a compronde cu e dama lo a caba di sali di Conchi y taba- 
ta Off-road cu e quadracer y bayendo pa sali di e Parke. Mala suerte 
a bati na su porta, ya claramente e no sa con maneha un quadracer. 
Loke a pas’e, hamas e lo por lubida di su bishita na Aruba. 


casa cuna | ^ | progreso 

Stichting Casa Cuna Progreso zoekt: 
invalkrachten 

(Pedagogische) groepsleidsters 

'De jeugd heeft de toekomst, die toekomst moeten we samen maken' 

Stichting Casa Cuna Progreso is een 7x24 uur voorziening voor kinderen van 0 tot en 
met 6 jaar met uitzonderling tot en met 8 jaar die (tijdelijk) niet meer thuis kunnen 
wonen, bijvoorbeeld vanwege lichamelijke of emotionele mishandeling ofverwaar- 
lozing, seksueel misbruik of huiselijk geweld. Het doel van de stichting is psychische 
en fysieke zorg bieden aan kinderen van 0 tot en met 6 jaar met uitzonderling tot en 
met 8 jaar en begeleiding en ondersteuning geven aan hun ouders/familie. 

Stichting Casa Cuna Progreso (SCCP) zoekt invalkrachten(pedagogisch) 
groepsleidsters met de volgende kwaliteiten: 

• Je hebt een MBO-4/HBO opleiding op het gebied van pedagogiek en/of 
welzijn 

• Je bent flexibel om (nacht)diensten, gedurende het weekend en op feestda- 
gen te werken 

• Je bent pro-actief, zorgzaam, een goede teamplayer, gedreven en resultaat- 
gericht 

• Je hebt een VOG niet ouder van 6 maanden. 

Functie inhoud: 

Als (pedagogisch) groepsleidster werk je op het gebied van de verzorging en de 
activiteiten met de kinderen en waar mogelijk met hun families 

Informatie en aanmelding: 

Uw aanmelding, CV, een kopie van uw diploma's en VOG per Email sturen naar 
directrice mevr. Renate van Dongen E-mail adres: directie@casacuna.aw. Eventuele 
nadere inlichtingen kunt u inwinnen bij de directrice mevr. Renate van Dongen, 
telefoon 585 7177. 

Plataforma Hobennan Profesional 

Tienda di Ley lo brinda asistencia 
cu bezwaar contra di cobransa di 
Grondbelasting riba 29 juni 2019 


DIA 22 di juni benidero miembronan di 
plataforma lo ta participando den un se- 
sion interno di organisacion politico AVP 

Den cuadro di esey lo no por brinda asis- 
tencia na publico en general. Den mesun 
rosea kier a trece dilanti cu diferente 
t’e ciudadanonan cu a ripara un cambio 
drastico den e cobransa di Grondbelas- 
ting debi n’e ultimo cambio introduci den 
e ley di Grondbelasting. 

Cambionan cu a tuma lugar ta e.o. un 
notificacion obligatorio y introduccion di 
diferente tarifa progresivo. 

Tur ciudadano ta bon bini na Cas di Par- 
tido dia 29 juni 2019 di 3-5 si ta desea di 
verifica nan aanslag di Grondbelasting. 
Por trece e aanslag bieu, un taxatie (si 
tin) of otro documento cu por bisa algo di 
e balor di e propiedad. 

Lo controla esaki y si acaso e no ta cor- 
ecto lo duna asistencia cu trahamento 
di bezwaar di inmediato. Lo print e bez- 
waar e asina por entrege na Servicio di 
Impuesto. 

Tienda di Ley ta un proyecto cu metanan 
comunitario pa sirbi esnan cu mayoria 
biaha no ta afford pa yega na un abogado 
of hurista. 

E academiconan, hurista den opleiding 
a logra yuda varios persona den comuni- 
dad. E casonan ta varia entre bestuursza- 
ken, casonan imigracion, labor y tambe 
casonan di belasting. Boluntarionan di 
Tienda di Ley ta invita publico probecha 
di e oportunidad riba 29 juni 2019. 




PErParticipa 

Parlamentario Daphne Lejuez di MEP: 

"Un iniciativa di ley pa 
debolbe transparencia di 
BBO y prijs na consumidor" 



DEN cuadro di e decision tuma na 
fin di 2018 pa locual t’e transicion 
pa kita BBO for di e recibo, Parla- 
mentario Daphne Lejuez a enfatisa 
cu su persona fungiendo su trabao 
como Parlamentario y despues di 
a comunica cu stakeholders, a en- 
trega un ley di iniciativa pa debolbe 
transparencia di BBO y prijs den 
e recibo te ora cu tin claridad riba 
kico ta bay pasa cu e di dos parti di 
e Reforma Fiscal, cu e BBO actual, 
pero tambe despues cu mas sondeo 
keda efectua riba e posibel efec- 
tonan di e decision pa kita e BBO 
for di e recibo. 

“E hecho cu a kita e BBO for di reci- 
bo y ley awor ta exigi pa inclui esaki 
den prijs di articulo of servicio, ta 
conduciendo aworaki na un percep- 
cion cu e BBO ta wordo scondi y por 
conduci na incrementonan di prijs- 
nan di benta den articulo y servicio, 


y di e forma aki aumenta costo di 
bida y di haci negoshi inecesari- 
amente tambe,” e Parlamentario a 
comenta. 

Parlamentario Daphne Lejuez ta 
haya e situacion aki uno hopi in- 
deseabel, particularmente si con- 
sidera cu e di dos fase di e Reforma 
Fiscal cu mester a keda introduci 
aki un siman, esta 1 juli 2019, te ai- 
nda no a wordo anuncia. 

E incertidumbre aki tambe ta crea 
falta di confiansa cerca e consumi- 
dor, manera por a constata den 
comunicado di Banco Central cu 
a señala un caida di confiansa p’e 
prome kwartal di 2019. 

E ultimo 12 añanan e consumidor a 
custumbra di wak e BBO riba su re- 
cibo, y awor no sa kico e cambionan 
proponi lo nifica pa su situacion fi- 
nanciero te cu fin di aña, pero tam- 
be p’e comerciante esaki ta preocu- 
pante, ya cu e no por planifica kico 
su gastonan di negoshi lo bay ta. 
Ley di iniciativa pa debolbe trans- 
parencia riba BBO y prijs. Mirando 
tur e confusion, falta di transparen- 
cia y aumento di prijs cu kita e BBO 
for di recibo y pone riba e prijs di 
producto ta trece cu ne, cu a opta pa 
por medio di un ley di iniciativa, por 
lo pronto, drai bek e decision tuma 
na december pa kita e BBO for di 
recibo y pone den prijs. 


Esaki te ora cu tin mas claridad to- 
cante e Reforma Fiscal den su to- 
talidad, pero tambe despues cu un 
analisis wordo haci di e efectonan 
di e decision aki y su posibel con- 
secuencianan pa nos economia y p’e 
consumidor. 

Pa loke ta trata e consecuencianan 
p’esnan cu ya caba a haci e cambio, 
esakinan lo ta minimo, mirando cu 
prome cu e ley pa kita BBO for di 
recibo a keda introduci, antes sem- 
per e empresario tabatin e opcion di 
pone e BBO den e prijs of riba re- 
cibo. Pues esnan cu a haci cambio 
caba, no mester bolbe haci cambio. 

E ley aki a keda entrega diaranson 
20 di juni ultimo na Parlamento p’e 
cuminsa cana e trayecto consulta- 
tivo y por spera di por ricibi esaki 
bek aki 6-8 siman p’e por wordo 
trata segun Parlamentario Daphne 
Lejuez. 

Claro cu semper e opcion ta keda 
n’e mandatario pa tuma un decision 
pa di su banda tambe suspende e 
ehecucion di e ley aki te na un otro 
aviso. 

Na final di dia e intencion di e ini- 
ciativa di ley ta pa trece transpar- 
encia y claridad bek y sigura cu ni 
e consumidor, ni e sector priva sinti 
su mes perhudica. 

Prome Minister Evelyn Wever-Croes, den un aña 

6,000 Persona a participa den 
programa di Mobile Tech Lab 


E Mo-B Tech Lab t’e bus tecnico 
cu Gobierno di Aruba a introduci 
aña pasa. E prome aña escolar di e 
Mo-B Bus aki ta yegando su final. 
Prome Minister Evelyn Wever- 
Croes, a duna un relato amplio di tur 
loke a wordo haci cu e Mo-B Lab 
den e aña escolar aki. E Proyecto 
di Mo-B tech Lab a wordo intro- 
duci den october 2018 cu e inten- 
cion pa crea un metodo nobo pa siña 
muchanan cera conoci cu ciencia y 
tecnologia y kico tur nan por haci 
den forma mas den wega y creativo. 

Mo-B Lab tabata antes un bus di 
Bibliobus cu a wordo transforma 
den un bus inovativo y educativo cu 
ta haci’e sumamente interesante cu 
ta hala atencion di nos muchanan. 


Mo-B Tech Lab ta un proyecto di 
inovacion di Lutura cu t’e Lab di 
inovacion cu ta encarga pa ehecuta e 
vision di Gobierno di Aruba y ta bou 
di encargo di Prome Minister. 
Lutura den colaboracion cu Meta- 
bolic Loundation; fondonan di 
OCTA (Union Europeo) cu a con- 
tribui cu 75%; Biblioteca Nacional 
di Aruba; y e aporte di e Ministerio 
di Educacion, Ciencia y Sostenibili- 
dad. Mo-B Tech Lab a bay na dife- 
rente centro di Traimerdia. Un total 
di 6,000 persona incluyendo mucha, 
profesor, mayor, y administrador- 
nan, a participa den e programa di 
Mobile Tech Lab (Mo-B bus). 

Na prome instante e proyecto piloto 
aki mester a tuma lugar na Traim- 
erdianan so, pero ora cu e skolnan a 



casa cuna | ^ | progreso 

Stichting Casa Cuna Progreso zoekt: 

Voor het crisisplan 
(Pedagogische) groepsleidsters 

y De jeugd heeft de toekomst, die toekomst moeten we samen maken' 

Stichting Casa Cuna Progreso is een 7x24 uur voorziening voor kinderen van 0 tot en met 8 jaar die 
(tijdelijk) niet meer thuis kunnen wonen, bijvoorbeeld vanwege lichamelijke of emotionele mishandeling 
of verwaarlozing, seksueel misbruik of huiselijk geweld. Het doel van de stichting is psychische en fysieke 
zorg bieden aan kinderen van 0 tot en met 8 jaar en begeleiding en ondersteuning geven aan hun 
ouders/familie. 

Stichting Casa Cuna Progreso (SCCP) zoekt twee(pedagogisch) groepsleidsters met de volgende 

kwaliteiten: 

• Je hebt een MBO-4/HBO opleiding op het gebied van pedagogiek en/of welzijn 

• Je hebt een rijbewijs B en D 

• Je bent flexibel om (nacht)diensten, gedurende het weekend en op feestdagen te werken 

• Je kunt je zowel mondeling als schriftelijk goed uitdrukken in het Papiamento en het Nederlands 

• Je wilt je inzetten voor de professionaliseringslag die gemaakt gaat worden binnen Stichting 
Casa Cuna Progreso 

• Je bent pro-actief, zorgzaam, een goede teamplayer, gedreven en resultaatgericht 

Functie inhoud: 

Als (pedagogisch) groepsleidster werk je op het gebied van de verzorging en de activiteiten met de 
kinderen en waar mogelijk met hun families.Tevens ben je inzetbaar bij ons nieuw tienermoederproject. 
Als groepsleidster maak je deel uit van het team, dat wordtaangestuurd door het managementteam, dat 
bestaat uit de teamleidsters, de pedagogisch coórdinator en de directrice. 

Wat bieden we? 

• Goede salariéring 

• Trainingen 
Informatie en aanmelding: 

Uw schriftelijke aanmelding, CV en een kopie van uw diploma's dient u eind juni2019 te sturen naar de 
vice voorzitter van de Stichting Casa Cuna Progreso, dhr. Carlos Albertus, Pos Chiquito # 4, Aruba. P.O. Box # 
733, Email adres: bpinterfaceaua@setarnet.aw Eventuele nadere inlichtingen kunt u inwinnen bij de 
directrice mevr. Renate van Dongen, telefoon 585 7177 of per E-mail adres: directie@casacuna.aw. 



realisa cu e bus tabata un exito, nan mes a cuminsa 
pidi si Mo-B Bus por pasa bishita nan. Studian- 
tenan aki na Aruba tin e oportunidad pa bishita e 
Mo-B lab y siña con leuk y satisfactorio lo por ta pa 
crea un prototipo, desaroya, explora, siña y experi- 
menta cu ciencia y tecnologia. 

E proposito di Mo-B lab tambe ta pa atrae nos fu- 
turo generacion di profesornan pa explora diferente 
manera di siña les. Atrabes di e Bus, Gobierno ta 
spera di lanta e interes den e muchanan pa traha cu 
tecnologia y tambe p’e docentenan mira con facil 
muchanan ta siña atrabes di tecnologia enbes di e 
sistemanan convencional di duna les. 

Durante e proximo simanan, e Mo-B lab lo par- 
ticipa den varios actividad y kamp pa mucha den 
e vakantie benidero. E obhetivo di e programa aki 
durante vakantie ta pa e.o.: 1. Sigui traha riba e 
fundeshi p’e diversificacion di Aruba su economia 
dor di pone muchanan bira mas interesa den cien- 
cia, tecnologia, ingenieria, y matematica, y 2. Pre- 
para studiantenan p’e habilidadnan di e siglo 21 cu 
por influencia e sistema di educacion si tin interes 
di e studiante y profesornan. 

Como parti di e Mo-B Lab, tambe tin un trailer cu 
a wordo transforma den un ‘Mobile Makerspace’ 
completamente sostenibel cu ta situa na Biblioteca 
Nacional na Oranjestad. E trailer ta yena cu ekipo 
cu lo incentiva exploracion y trece ideanan na bida. 
Pronto tambe lo tin un ‘Mobile Makerspace’ na 
San Nicolas. 

“Mi ta hopi contento cu esaki ta un proyecto cu 
nos a finalisa y cu ya caba ta cumpliendo un aña. 
Esakinan t’e pasonan chikito, pero cu impacto hopi 
grandi treciendo nos muchanan den contacto cu 
ciencia y tecnologia. Esaki t’e caminda pa futuro. E 
metodonan cu ta wordo aplica tur dia ta cambiando 
constantemente. 

Tecnologia ta transformando hopi liher. Nos no sa 
ki tipo di trabounan lo existi den algun aña, pero 
si nos sa cu mas di mita di muchanan cu awor ta 
den scol basico lo bay traha den trabounan cu ainda 
no ta existi. P’e motibo aki, Gobierno ta buscando 
e manera pa prepara nan. Atrabes di Mo-B Tech 
Lab lo haci esaki posibel”, Prome Minister Evelyn 
Wever-Croes a duna di conoce. 

Parlamentario Jennifer Arends-Reyes di AVP 

Parlamento a pidi Minister specificamente 
pa warda cu su planan tocante Traimerdia, 
MDC, SPO y mudamento di SPPF 



Parlamentario Jennifer Arends- 
Reyes di fraccion di AVP a pidi 
un reunion publico cu Minister di 
Enseñansa mas cu un siman pasa. 
Despues a manda un rappel pa wak 
si tog lo por a yama un reunion pu- 
blico prome cu e Parlamentarionan 
sali pa Hulanda. 

Na ultimo ora fraccion di MEP a 
pidi pa un encuentro dus un bij- 
eenkomst. Den un bijeenkomst of 
encuentro e Parlamentarionan no 
por entrega un mocion pa instrui 
Minister algo. 

Awor den un encuentro e ultimo pa- 
labra ta keda na Minister. Mitar di 
e reunion a wordo transmiti na tele- 
vision y radio y despues a continua 
cu e reunion, pero esnan cu tabata 
presente so por a sigui e contestan- 
an di Minister. 


Sra Arends-Reyes a haci diferente 
pregunta na Minister y a aplaudi e 
hecho cu diferente grupo a tuma e 
curashi y sali na vanguardia di nos 
muchanan y tambe nan trabou dia- 
rio. 

A puntra Minister Lampe si e carta 
fecha 22 di november 2018 di DPS 
na Bureau Traimerdia lo wordo 
ingetrokken pa pone un paro na 
locual t’e decisionnan cu Minister 
a tuma pa corta den e oranan di e 
centrum leiders. Den e mesun carta 
aki ta bisa literalmente pa maestro- 
nan cu ta trahando na skolnan di 
Traimerdia cuminsa busca un otro 
actividad banda di nan trabou y no 
conta riba Traimerdia. 

Y tambe den e carta fecha di 22 di 
november ta papia dia ‘budgetaire 
realiteit’ y ‘schaarste’ y a puntra 
Minister si ta berdad ta cortando 
pisa den e cartera di Enseñansa. 
Tambe a puntra Minister Rudy 
Lampe, si por duna un lista di e 
skolnan cu lo muda pa schooljaar 
2019-2020. 

E tema di mudamento ta uno cu ta 
causando hopi incertidumbre den 
enseñansa, e falta di informacion 
tocante e topico aki. 

Tambe a puntra Minister si ta ber- 
dad cu Colegio San Nicolas no lo co- 
nose VWO mas pa otro aña escolar. 

Y si por a duna un update tocante 
MDC, pero Minister Rudy Lampe 
a scoge pa contesta solamente cu 


e gruponan cu ta manifestando tin 
nan derecho y sra Arends-Reyes ta 
spera esaki ta conta pa e grupo di 
MDC tambe y cu Colegio San Nico- 
las no lo conoce VWO mas pa motibo 
cu Mon Plaisir lo bin cu un HAVO/ 
VWO School, un argumento masha 
fofo p’esaki. 

Fuera di e contestanan aki no a ricibi 
mas informacion otro cu e Minister 
kier sigui cu su cambionan. Manera 
p.e. cu esnan di SPO Santa Cruz no 
lo muda, pero no lo ricibi mas mu- 
cha tampoco, kiermen a sera e skol 
tog. Un reunion cu a laga un sabor 
masha amargo pa tur presente. 
Parlamento a pidi Minister Arman- 
do Rudy Lampe pa pone su planan 
‘on hold’ y awor Minister kier hunga 
wega cu esaki y bisa den un entrev- 
ista cu e no sa specificamente kico e 
mester pone on hold. 

Fraccion di AVP tabata hopi specif- 
ico y concreto den kico mester pone 
on hold y a entrega un peticion ofi- 
cial na Minister pa para su planan 
tocante Traimerdia, MDC, SPO y 
mudamento di SPPF. No ta husto 
cu net den un vispera di un clausura 
di aña escolar caminda maestronan 
mester trankilidad, no por haña es- 
aki di parti di Gobierno. Spera cu 
Minister por recapacita y pone su 
planan on hold pa cu Traimerdia, 
MDC, SPO y mudamento di Skol 
Paso pa Futuro conforme e deseo di 
Parlamento. 













Diabierna, 21 juni 2019 


AWEMainta 


17 


Ciclista a ricibi kap grandi na cabes despues di un caida 


DIARANSON atardi laat algun habitante di Sero 
Patrishi a presencia ora un cacho a core subi caya, y 
net momento cu un ciclista tabata yegando. 

N’e sitio por a scucha testigonan bisa cu e ciclista a 
bay di banda y cay dal su cabes riba caminda. 

E cacho lo no a bay pa atake, sino mas bien core crusa 
caminda bay zuid. 

Mirando e kap serio cu e cabayero a haya y esaki ta- 
bata sangra hopi, mesora a avisa Polis y Ambulance. 
Ambulance a tarda basta pa yega, posiblemente debi 
cu e crusada di Sero Patrishi a bolbe wordo cera di- 
aranson atardi. E ambulance mester a desvia basta 
prome cu el a yega. 

Na yegada Paramediconan a papia cu e ciclista cu ta- 
bata wordo atendi pa algun dama. Manera cu nan a 
mira e herida nan a bise cu e mester bay Hospital pa 
haya tratamento. 

Su bicicleta a keda atras y algun persona n’e sitio a 
keda di regla p’e yega su adres corespondiente. 

Pa loke ta Polis despues di hopi rato cu tur hende a 
bay di e sitio un patruya di trafico a yega y a haci su 
investigacion. 



Taxista deteni na Bushalte Grandi 


DIARANSONparti main- 
ta Polis a bay parada grandi 
di bus, pa atende cu un Taxi 
Bus. Despues di un rato cu 
a papia cu e taxista, Polis a 
bay over na detene e homber 
y pone mesora den boei. 

Por a mira cu e taxista ta- 
bata cuestiona e decision di 
Polis. 

Su detencion tin di haci cu 
un caso di menasa. Menasa 
ta algo cu autoridad ta tuma 
hopi na serio. 

Alan Howell (POR); 

Habilanlenan di Seroe Preto, San Nicolas ta conlento 


PARLAMENTARIO 

Alan Howell ta expresa 
cu ta increibel pa wak con 
bunita e bario di Seroe Pre- 
to a keda. 

“Esaki ta loke nos ta yama 
subi e calidad di bario. E 
proyecto di asfalta e bario 
completo di Seroe Preto na 
San Nicolas a keda cla y 
den gran forma. Debi cu e 
bario ta masha grandi mes, 
DOW a parti e proyecto den 
2 fase”. 

E ta bisa cu e habitantenan 
a haci un peticion special 
na su persona y el a laga su 
voz resona den Parlamento 
pa nan. 

“No ta pornada nos a pre- 
supuesta extra placa pa 
Minister di Infrastructura, 
Otmar Oduber por traha 
cu ne y cumpli cu pueblo su 
soño y deseonan”. 

Pa hopi tempo pariba di 
brug su hendenan a wordo 
neglisha y awor ta ora pa 
Parlamentario Howell para 
pa nan. Poco, poco tur bario 
tur rond Aruba y muy en 
especial pariba di brug lo 
haya su debido atencion. 
Fraccion di POR kier a 
gradici Minister Otmar 
Oduber pa scucha nan peti- 
cion y DOW p’e tremendo 
y rapido trabou. “Together 
We Can Make It Better”, 
Alan Howell a finalisa. 

Parlamentario Marlon Sneek: 

Minister Lampe ta insisti pa caba cu Tra Merdia 



NO por conclui nada otro cu Min- 
ister di Enseñansa, Armando Rudy 
Lampe tin mal intencion y hasta un 
plan diabolico pa loke maneho di 
enseñansa, segun lider di fraccion di 
AVP, Marlon Sneek a trece dilanti. 
Segun Sneek, a manda yama e Min- 
ister aki den Parlamento p’asina e 
por duna cuenta riba Tra’i Merdia 
den cual reunion sin duda e Minis- 
ter a sinti cu e direccion cu e kier 
bay cu e no tin sosten di Parlamen- 
to, ya cu Parlamento no ta kere cu 
mester cambia structura di Tra’i 
Merdia cu ta existi pa mas ci 23 
aña. 

Parlamentario Sneek a sigui mus- 
tra cu kisas loke ta hunga un rol t’e 
hecho cu e proyecto aki ta uno cu 
partido AVP a introduci y e Minis- 
ter kier kibra esaki na filingrana, 
pero caminda Parlamento a bisa 
su persona cu nan no ta kere den e 
plan cu e tin. 

“Pa cuminsa Minister Armando 
Rudy Lampe ta manda esnan cu 
mester haci ‘huiswerkbegeleiding’ 
cas, pues ora cu e muchanan yega 
Tra’i Merdia, un di e cosnan mas 
importante pa mayornan cu ta 
manda nan yiu eynan, t’e huis- 
werkbegeleiding y net e grupo aki 
Minister ta dicidi di manda nan 
cas. 

Fuera di e grupo aki, Minister 
Lampe kier manda e lider di e gru- 
ponan cas cu ta pone cu no tin lider 
pa duna guia y un hende cu ta at- 
ende un klas, tin cu bay atende cu 
problema y situacionnan cu ta pre- 
senta n’e centro. 


Den e reunion cu e Minister nos a 
informa su persona cu e mester 
contesta e preguntanan cu a wordo 
dirigi na su persona y el a sigura 
cu e lo contesta esakinan y bin bek 
Parlamento, pero ya tres siman a 
pasa y Minister Lampe no a con- 
testa preguntanan di Parlamento y 
loke ta mas serio ainda, e Minister 
a sigui cu ehecucion di su plan. 

Pa colmo awor informacion ta 
drenta cu e parti di scholing a wor- 
do manda cas, no a bestel material 
nobo p’e schooljaar nobo y for di e 
comportacion di Minister Lampe, 
cu pa su persona Tra’i Merdia tin 
cu stop di existi. 

Fuera di esakinan Minister lo a 
saca un carta den cual ta ofrece 
pensionadonan, un trabou como 
part-timer na Tra’i Merdia pa wak 
p’e muchanan. 

Cu esaki dunando indicacion cu e ni 


mester di e lidernan mas, ya cu ta 
otro hende ta bay duna muziekles, 
otro hende ta bay duna sport, pues 
e Minister su plan ta pa caba cu 
Tra’i Merdia manera cu e ta existi. 
Pa nos esaki ta un falta di respet 
pa Parlamento ya cu Parlamento 
a duna e Minister su pensamento 
riba e asunto aki, ta priminti cu lo 
bay contesta y te dia di awe no a 
duna ningun contesta, pero ta sigui 
cu e plan cu e tin den su cabes, sin 
para keto n’e hecho cu Parlamen- 
to ta esun cu mester contrala su 
maneho y mester tuna respet na 
esaki. 

Sinembargo nos a ripara cu Minis- 
ter Lampe no tin respet pa Parla- 
mento, no ta kibra su cabes cu locu- 
al ta pidi di dje y ta djis dal bay cu 
su plan, un plan macabro cu e tin 
pa loke t’e proyecto di Tra’i Mer- 
dia.” 

Parlamentario Alan Howell: 

Ta pidi Minister Lampe 
pone tur cambio on hold 



DURANTE e encuentro diamars atardi den Par- 
lamento cu Minister Rudy Lampe relaciona cu su 
maneho di Traimerdia y scolnan SPO, Parlamentario 
Alan Howell a expresa cu ta den un situacion caminda 
cu tin diferencia di opinion principalmente debi na e 
cambionan cu lo bin den Traimerdia y scolnan SPO. 

E parlamentario a bisa cu ta importante pa scucha e 
vision di e minister, pero tambe ta importante pa scu- 
cha e preocupacion di e maestronan pa loke ta e cam- 
bionan cu e minister kier trece y ta den ‘pipeline’. 
“Como parlamentario mi mester scucha pueblo. Mi 
mester scucha mayornan y mi mester salvaguardia e 
interes di nos alumnonan, di nos muchanan. Varios 
biaha nos a scucha e minister bisa cu e tin un vision 
y un parti di dje cu mi tin preocupacion pe ta e parti 
di huiswerk y no mag di desvia for di e huiswerkbe- 
geleiding na ningun momento. Y si papia di desvia 
for di dje, mi ta kere Traimerdia a cay fo’i otro total- 


mente”, Alan Howell a indica. 

E ta bisa esaki pasobra e structura di Traimerdia a 
wordo traha basa riba e principio cu e muchanan por 
sali for di scol y tin e opvang na Traimedia unda cu tin 
profesionalnan cu por sigui yudanan cu nan educacion 
y logicamente ta haya e oportunidad pa recrea tambe. 
Teniendo na cuenta esaki y e deseo di maestronan, 
mayornan y muchanan, como parlamentario, Alan 
Howell a pidi e minister di Enseñansa pa pone tur 
cambio on hold, pa sinta den un tipo di dialogo pa trece 
paz y trankilidad, scuchando maestronan y pueblo pa 
por logra un miho structura. 

Finalisando el a bisa “mi ta kere cu nos mester duna 
esnan den e field di enseñansa e respet pa nan profe- 
sion, scuchanan, pone tur decision di cambio pa loke 
ta trata structura on hold y sinta den un dialogo pa 
wak unda por mehora, mehora y sali hunto logrando 
un consenso”. 

Segun resultado di encuesta di CBA: 

Negoshinan na Aruba tin poco mas confiansa y 
expectativa den e ultimo kwartal di 2018 


PARLAMENTARIO Setty Christiaans-Yarza- 
garay di fraccion di MEP a elabora riba e raport cu 
Banco Central di Aruba (CBA) recientemente a emiti. 
E raport recien aki ta trata di e percepcion di negoshi- 
nan na Aruba cu a wordo registra den e di 4 kwartal 
di 2018. 

Despues cu CBA a emiti e publicacion di confiansa di e 
consumidor algun siman pasa, awor ta emiti e percep- 
cion di negoshinan na Aruba na unda cu Banco Cen- 
tral di Aruba ta indica cu e percepcion of e index segun 
e calculacionnan, a registra un subida modera den e di 
4 kwartal di 2018. 

Esaki ta un indicacion cu negoshinan cu tin un poco 
mas confiansa den e kwartal aki compara cu e kwartal 
anterior. Negoshinan ta indica di ta poco mas optimis- 
ta over di e situacion general a corto plazo. 

Parlamentario Christiaans-Yarzagaragy ta indica cu 
Banco Central di Aruba, durante e trimester a inves- 
tiga e percepcion aki cu ta consisti di condicionnan 
economico actual y a corto plazo di e situacion di ne- 
goshinan na Aruba. 

E raport di CBA, segun Parlamentario Christiaans- 
Yarzagaragy a splica, ta indica cu e percepcion di 
negoshinan a experencia un subida di 0.4% cu ta un 
subida modera. E tabata na 99% y a subi na 99.4%. 

E subida aki, en principio ta un indicacion cu e confi- 
ansa di e negoshinan na Aruba den e di 4 kwartal di 
2018 a mehora un poco y si negoshinan tin e pensam- 
ento aki, segun e Parlamentario, esaki lo yuda stimula 
economia tambe siendo negoshinan e weso di lomba di 
economia. 

“Unabes cu e negoshinan tin percepcion positivo y bon 
miras riba locual ta bay bin, ta duna un aire positivo 
p’e desaroyo di economia y p’e atmosfera economico 
esaki ta un bon señal”, e Parlamentario a expresa. 
Parlamentario Christiaans-Yarzagaragy a duna di 
conoce cu e condicionnan economico actual den reali- 
dad, segun resultadonan, a baha un poco for di 100.3 
pa 99.1 den e di 4 kwartal di 2018, mientras cu e in- 



dice di expectativa di condicionnan economico a corto 
plazo a registra un subida di 97.0 pa 99.7. 

Percepcion di negoshinan na Aruba ta consisiti di 
diferente componente cu ta wordo midi: Bou di Condi- 
cionnan Economico actual tin Condicionnan Econom- 
ico na Aruba, Actividad di negoshi, Inversionnan di 
negoshi y Desaroyo den cantidad di empleo den ne- 
goshi. 

E parti di expectativa di condicionnan economico a cor- 
to plazo, cu a experencia un subida for di 2.7%, tambe 
ta consisti di e mesun componentenan aki. Esaki, riba 
lineanan grandi ta indica cu negoshinan na Aruba tin 
un bon percepcion di e desaroyo cu ta bay bin, cu e 
Parlamentario ta considera alentador. 

“Nos sa cu e pais tin hopi reto. Gobierno ta enfrenta 
tur reto p’asina drecha e situacion financiero y social, 
pero alabes desaroya un economia p’asina tur negoshi 
por tin mihor share den esaki. 

Pero e simpel hecho cu negoshinan ta pensa asina 
caba ta un bon noticia y un bon atmosfera pa crea mas 
actividad economico na nos pais”, Parlamentario Setty 
Christiaans-Yarzagaragy a conclui bisando. 

Nationale Doorstroomtoets: 

Resultado y procedura p'e fluho di 
scol basico pa scol avansa 


DIANAN 6 y 7 di mei ultimo a tuma lugar na tur 
scol basico di Aruba e ‘Nationale Doorstroomtoets’ pa 
tur mucha den klas 6. Esaki como parti di e maneho 
nobo p’e procedura di fluho pa scol avansa. 
Alumunonan cu ta sali di scol basico y ta continua 
nan carera escolar na un scol avansa ta ricibi un asi- 
na yama ‘schooladvies’ cu ta indica si e carera escolar 
mester sigui na EPB, SPO, MAVO of HAVO/VWO. 

E conseho di scol aki ta wordo duna a base di nan ra- 
portnan y desaroyo durante nan carera escolar na scol 
basico. Den pasado ta alumnonan cu un ‘schooladvies’ 
pa HAVO/VWO so tabata haci e asina yama ’ toelat- 
ingstoets’ pa por drenta Colegio Arubano of Colegio 
San Nicolas. 

Dia 3 di juni ultimo tur scol basico na Aruba a ricibi e 
resultado di e Nationale Doorstroomtoets. 

RESULTADO DIE NATIONALE DOORSTROOM- 
TOETS 

E gemiddelde pa taal y rekenen pa tur scol hunto ta: 

• Taal 6.4, • Rekenen 6.4 

Di tur scol afgerond: 

• 20% di e alumnonan a score nivel HAVO/VWO 

• 40% di e alumnonan a score nivel MAVO 

• 40% di e alumnonan a score nivel EPB 

Manera stipula, e advies di scol ta conta banda di e 
score riba e toets. Den caso cu tin diferencia, t’e niv- 
el cu ta mas halto t’esun cu ta determina cua nivel e 
alumno por bay. 

Den cuadro di mehoracion di e calidad di enseñansa 
na Aruba, e resultado di e toets aki lo wordo analisa 



mas profundamente dor di Departamento di Enseñan- 
sa y Dienst Inspectie van het Onderwijs. 

Cada directiva di scol y cada scol a haya e resultado 
p’asina nan tambe por analisa esaki pa mehora e cali- 
dad di enseñansa cu nan ta brinda. 

Aki ta sigui algun pregunta frecuentemente haci to- 
cante e doorstroomtoets. 

Kico ta un Nationale Doorstroomtoets? 

• E doorstroomtoets aki ta midi e habilidadnan di un 
alumno den area di ‘taal ’y ‘rekenen’. Esaki tin como 
meta pa indica e nivel di enseñansa secundario cu ta 
pas mas mihor cu e alumno; 

• E toets aki ta nacional, pasobra tur alumno den klas 
6 di scol basico ta haci e mesun toets na mesun mo- 
mento. 

Kico ta pasa si e resultado di e doorstroomtoets ta 
indica un otro nivel di enseñansa secundario cu e 
schooladvies a duna anteriormente? 

• E maneho di pais Aruba ta indica cu e ‘doorstroom- 
toets’ ta un instrument pa sostene e ‘schooladvies’; 

• Den caso cu tin diferencia, t’e nivel mas halto t’esun 
cu ta determina cua nivel e alumno por bay. 


Schooladvies 

- EPB 

- Mavo 

- Havo/VWO 


Resultado Doorstroomtoets 

- Mavo 

- Havo/VWO 

- Mavo 


Cua scol e alumno por bay? 

- EPB/Mavo 

- Mavo/Havo/VW0 

- Havo/VWO 

Aruba Bank ta lansa su campaña 

di Cuenta di Studiante 



ARUBA Bank a lansa su campaña di Cuenta di Stu- 
diante pa tur studiante di Aruba, sea e studiante lo 
continua cu su estudio den exterior, of si e lo continua 
cu su studio na Aruba mes. 

E Cuenta di Studiante ta ofrece e studiante hopi ben- 
eficio, e.o. e lo ricibi su propio Aruba Bank Mastercard 
Debit cu Maestro pa haci compras local, internacional 
y tambe Online 24/7/365, tambe e studiante lo tin ace- 
so pa haci uso di e Aruba Bank App, y hopi mas. 

Studiantenan por aplica awe mes pa un Cuenta di 
Studiante ONLINE y participa pa gana AWG 3,000,-. 
E aplicacion p’e campaña aki mester sosode ONLINE. 
Si bo mester di asistencia pa aplica online, por bishi- 
ta e Aruba Bank Digital Lounge n’e sucursal di Hato, 
Camacuri of San Nicolas, y un di e Digital Ambassa- 
dors lo ta contento pa atende e studiante pa por re- 
alisa su aplicacion. 


Studiantenan cu tin un Cuenta di Studiante di Aruba 
Bank caba, tambe por participa n’e campaña aki dor 
di referi un amigo of amiga pa habri un Cuenta di Stu- 
diante ONLINE. E studiante aplicando lo mester yena 
nomber di e studiante cu a referi, riba e formulario 
ONLINE na momento di aplica p’e Cuenta di Studi- 
ante. 

Di e forma aki, un cliente existente di e Cuenta di Stu- 
diante di Aruba Bank tambe por participa pa gana e 
premio. 

E campaña aki ta valido pa aplicacionnan ricibi te cu 
19 di juli 2019, y e ganador/a lo wordo anuncia du- 
rante e siman di 22 di juli 2019. 

Pa mas informacion y pa aplica pa un Cuenta di Stu- 
diante, bishita Aruba Bank su pagina di web: www. 
arubabank.com/students-ves 

Sharin van der Linde a celebra 25 aña di 
servicio na Brown Advocaten 


SHARIN van der Linde a cuminsa traha 
dia 1 di juni 1994 cerca Brown Advocaten 
den e funcion di Secretaria. 

Durante 25 aña el a demostra cu semper e 
ta cla pa yuda den henter e organisacion. 
Loke mas ta resalta di dje ta cu e ta un per- 
sona eficiente y leal. 

Sharin ta hopi aprecia pa tur su colegan- 
an. Partners di Brown Advocaten ta gradici 
Sharin pa su 25 añanan di servicio y dedica- 
cion pa su trabou y ta desea pa traha hunto 
pa hopi aña mas. 

Durante un atardi ameno na lama hunto cu 
coleganan a celebra Sharin su aniversario 
y a recorda su trayectoria na Brown Advo- 
caten. 

Sharin van der Linde ta ricibi un biaha mas 
pabien y ta spera cu nos por celebra hopi 
aña mas cu Sharin. 



E di 33 edicion di Torneo inlernacional di Tenis, 
TIHTA lo ta fin di juni awor na Aruba 


CADA aña den e di tres siman di juni nos dushi isla 
tin e honor di host un di e torneonan di deporte mas 
prestigioso organisa na Aruba, esta e TITHA Tennis 
Tournament. 

Pa Aruba Lawn Tennis Bond esaki lo ta e di 33 edicion 
cu e torneo di tenis TIHTA lo ser organisa na Aruba. 
Manera cada aña t’e custumber, e participacion di 
tanto nos tenistanan local y tambe esnan cu lo bishita 
Aruba lo ta grandi. Lo wordo hunga den e categori- 
anan di 10 pa 18 aña. 

Torneo Internacional di Tenis Hubenil Aruba ta uno 
reconoci y supervisa dor di Federacion Mundial di Te- 
nis, International Tennis Federation y porcierto e unico 
torneo na Aruba unda tur hungador participando por 
acumula punto pa loke te ranking di COTECC, cual t’e 


ranking oficial di America Central y Caribe p’esnan di 
14 aña of menos. E otro categoria cual t’esun bou di 18 
aña lo por acumula punto p’e ITF ranking. 

E competencia internacional di tenis lo tuma lugar riba 
e canchanan di Aruba Raquet Club. E paisnan bishi- 
tante lo ta hoben tenistanan for di tur parti mundo 
manera Trinidad & Tobago, Venezuela, Colombia, Su- 
rinam, Brasil, Polonia, China, Japon, Australia, Merca, 
Russia, Bahamas, Barbados y nos tenistanan di Aruba. 

Stichting Sportsubsidie Aruba ta contento di por apor- 
ta y brinda e ayudo n’e Federacion di Tenis, A.L.T.B 
p’asina nan por organisa e torneo internacional di te- 
nis TIHTA 2019 na Aruba. 

Graduacion Demi Johnson pa Bachelor of Arts den 
Organization, Governance, and Management 


DIABIERNA 14 di juni 2019, studiante di OGM, 
Demi Johnson, a defende su tesis exitosamente den 
presencia di su famia y amigonan na Universidad di 
Aruba. 

Demi Johnson su investigacion tabata tocante e per- 
spectiva cu managers y graduadonan tin di e habi- 
lidadnan laboral cu ta ser considera importante na 
momento cu un graduado ta cla pa drenta e mercado 
laboral. 

Demi Johnson a splica cu tin tres habilidad cu manag- 
ers ta considera di hopi importancia pa un studiante 
tin na momento cu e ta cla pa drenta e mercado lab- 
oral. Esakinan t’e siguiente habilidadnan; habilidad 
den uso di tecnologia, habilidad interpersonal (por 
maneha conflicto, por traha den ekipo) y e habilidad 
pa pensa critico. 

E pregunta general di e investigacion tabata: “Con 
importante managers ta considera habilidad laboral 
di e graduadonan di Universidad di Aruba y tin un 
diferencia entre e perspectiva di e graduadonan y e 
managers?” 

E resultado di e investigacion aki a demostra cu e 
managers a “rate” e habilidadnan riba menciona mas 
importante cu e graduadonan. 

Pa su investigacion, Demi Johnson a acerca organ- 
isacionnan priva y publico y tambe graduadonan di 
Universidad di Aruba entre 2013-2018. Por medio di 
un encuesta, e investigacion a mustra cu enberdad 
habilidad laboral ta sumamente importante pa tin na 
momento di drenta mercado laboral. 

Algun aspecto relevante di e investigacion tabata cu 
specialmente e habilidad di uso di tecnologia, habi- 
lidad interpersonal y e habilidad pa pensa critico ta 
sumamente importante pa managers na momento cu 
un graduado ta cla pa drenta e mercado laboral. 

Mester añadi tambe cu for di e investigacion aki a sali 
cu casi 80% di e graduadonan di UA cu a yena e en- 
cuesta y cu a gradua na 2018 a busca trabao pa un pro- 
medio di 1 aña y ta den funcionnan manera managers, 



coordinador den organisacionnan priva y publico na 
Aruba. 

Despues di duna un presentacion, Demi Johnson a de- 
fende su tesis den presencia di e comite di graduacion 
cu a consisti di drs. Judelca S. Briceño como supervi- 
sor di tesis, y evaluado drs.Yolanda Richardson y dr. 
Yvonne O. Lee- Perez. hefe di Departamento di Inves- 
tigacion Laboral na Departamento di Labor y Inves- 
tigacion tabata presente como miembro externo di e 
comite di graduacion. 

E comite a elogia Demi Johnson pa su investigacion 
relevante y su recomendacionnan constructivo pa Uni- 
versidad di Aruba tocante con pa sigui traha riba un 
mihor conexion cu e mercado laboral. 

Den su tempo na Universidad di Aruba y durante e 
proceso di su tesis, Demi Johnson a crece na un nivel 
academico y personal. E1 a desaroya su mes como un 
studiante ehemplar na Universidad di Aruba. Uni- 
versidad di Aruba, particularmente e departamento 
di Organization, Governance and Management, ta fe- 
licita Demi Johnson cu e logro aki y ta desea Demi tur 
clase di exito den su futuro carera. 

Pa mas informacion tocante OGM, bishita e pagina di 
Universidad di Aruba na http://www.ua.aw/OGM v e 
pagina di Facebook https://www.facebook.com/pages/ 
University-of-Aruba-OGM-Organization-Governance- 

Management-FAS/ 

Miss World Aruba 2018 ta apoya y invita 
pueblo pa sostene Coekie's Cause 


MISS World Aruba 2018 esta, 
Nurianne Arias ta activo den co- 
munidad di Aruba cu proyecto, 
specialmente abogacia den area di 
salud. 

Por a observa durante su reinado 
cu a organisa diferente proyecto pa 
salud na beneficio di specialmente 
mucha den comunidad di Aruba en 
conexion cu ‘Beyesa cu Proposito’. 

E aña aki no ta un excepcion ya 
cu Nurianne ta apoyando e causa 
di Archirah Trimon. Archirah Tri- 
mon, mihor conoci como ‘Coekie’, 
manera por a mira riba Facebook 
ta un mucha muher alegre di 4 aña. 

Coekie su mayornan a dicidi di 
muda pa Hulanda p’asina busca 
otro alternativa pa trata e epilep- 
sia severo di Coekie. Pronostico 
duna ta cu Coekie lo mester opera 
y remove banda robes di su celebro 
pa despues sigui cu tratamiento 
necesario cu ta wordo ofreci na Hu- 
landa. 

Esaki sigur tin gasto cune y no ta 
facil pa financieramente sostene 
tur actividad medico necesario pa 
un termino largo. 

P’e motibo aki e mayornan di Coekie 
ta organisando un fundraising dia 
23 di juni di lOor di mainta pa 6or 
di atardi na Do It Center Camac- 
uri. Lo tin diferente actividad pa 
mucha, bendemento di cuminda, 
bendemento di sticker, carwash y 
entretenimiento. 



Miss World Aruba ta invita pueblo 
di Aruba personalmente pa bishita 
e evento y pa contribui na e causa 
aki. 

Por contribui den diferente for- 
ma, sea cumprando cuminda n’e 
evento, cumprando ticket pa car- 
wash of cumprando sticker (den 
e potret ‘’From the Beat of our 
Hearts”) cu ta parti di un proyecto 
di conscientisacion pa cu ‘Beyesa cu 
Proposito”como Miss World Aruba. 
Tambe por duna un donacion di- 
rectamente via cuenta di banco di 
mayornan di Archirah. E informa- 
cion di banco ta riba e poster di e 
evento. 

P’esnan cu ta desea di contribui por 
tuma contact via Coekie’s Cause 
(Facebook), Miss World - Aruba 



(Facebook), Nurianne Arias - Hel- 
der (Facebook) of @nuriannearias 
(Instagram). Via e cuentanan aki 
di medio social por ricibi mas infor- 
macion di con por yuda tambe pa 
cu e evento diadomingo. 

Den nomber di mayornan di Ar- 
chirah, esta Andreina y Richard ta 
gradici tur hende pa nan predis- 
posicion pa yuda y ta gradici di cu- 
rason pa tur ayudo ricibi. 

Curso di profesionalisacion na Orlando, Florida 

Fundacion Autismo Aruba na 
caminda pa Klasnan Inclusivo 



FUNDACION Autismo Aruba ta sumamente con- 
tento di por ta representa dor di 2 miembro na loke 
ta bay ta un ‘intensive summer course’ riba e tema di 
‘inclusive education’. 

Tur esaki cu e meta di trece bek informacion y cono- 
cemento valioso p’asina por cuminsa cu e proyecto di 
Klasnan Inclusivo na Aruba. 

Dia 23 di juni 2019 Carolina Span y Joanna Croes, 
representantenan di FAA lo biaha pa Orlando, Flori- 
da p’e tremendo oportunidad aki, ofreci dor di UCP 
of Central Florida. UCP ta haci e curso aki posibel y 
mester menciona cu e ta completamente gratis danki 
pa Universal Orlando Foundation. 

E curso aki lo ta dirigi dor di prof. dr. Rebecca A. Hines 
di University of Central Florida y algun otro experto 
riba e tereno di educacion special. 

Na april di 2019 FAA a conclui un encuesta repre- 
sentativo unda cu e resultadonan a mustra cu aunke 
77.8% di e populacion representativo ta di opinion cu 
muchanan den e spectrum di Autismo por atende un 
scol regular, solamente 5.3% ta di opinion cu nos co- 
munidad ta ekipa pa por brinda oportunidadnan asi- 


na. 

E resultado nan aki a subraya e importancia di e.o. 
mihor conocemento di educacion inclusivo. 

Durante e curso Inclusive Education e miembronan di 
directiva di FAA lo siña e ‘best practices’ den klasnan 
inclusivo y lo crea coneccion cu e diferente professio- 
nalnan p’asina por prepara e proyecto. 

Parti di e proyecto di Klasnan Inclusivo di FAA ta pa 
por traha riba asina yama ‘klas inrichting’ y brinda 
educadornan cu training y workshops p’asina por uza 
diferente metodo pa un klas inclusivo. 

FAA kier subraya cu e proyecto aki aparte di ta di 
suma importancia p’e avance educativo di muchanan 
den e spectrum di autismo e lo beneficia otro mucha- 
nan cu otro desabilidad di den desaroyo y siñamento. 

Fundacion Autismo Aruba ta yen di anticipacion p’e 
curso na Orlando y pa nos miembronan acumula e in- 
formacion y conocemento necesario, p’asina por cum- 
insa traha mas pronto posibel riba proyectonan impor- 
tante. 

Particularmente pa loke ta un di nos metanan mas 
grandi cu ta Klasnan Inclusivo pa nos muchanan na 
Aruba. 

Fundacion Autismo Aruba a lanta na 2005 cu e meta 
pa sostene personanan cu Autismo y nan famia, pa 
medio di campaña di consientisacion, tayer pa mayor 
y docente, y actividad particularmente pa muchanan 
cu Autismo. E fundacion ta totalmente dependiente di 
donacion y ta constantemente en busca di miembro- 
nan pa fungi den directiva y como voluntario. 

Pa mas informacion por tuma contacto cu FAA. 

E mail: fundacion_autismoaruba@y ahoo. com. 

Facebook: Fundacion Autismo Aruba. 

Cuenta di Banco: rbc #7700000042769067 

Bin celebra San Juan na Club Universal dia 24 di juni 


E fiesta tradicional di 24 di juni, 
no por keda sin wordo celebra den 
bario di Pos Chiquito y besindario. 
Presidente Desiree Croes y su 
miembronan di directiva ta invita 
pueblo di Pos Chiquito, Sabana Ba- 
sora y besindario, y Aruba en gen- 
eral, pa bin pasa un rato agradabel 
na Club Universal den bario di Pos 
Chiquito. 

E evento ta programa pa cuminsa 
pa 6.30 di atardi te cu 9.30 di ano- 
chi. Musica aki ta bay ta na encar- 
go di un di e dj-nan di bario Hubert 
Geerman, kende semper a apoya 
bario y Club Universal. E cushi- 
na ta na encargo di Farina Lopez, 


kende ta conoci pa su habilidadnan 
den cushina. 

E atardi/anochi social aki ta un bon 
momento pa bin hunto y disfruta di 
un anochi agradabel. Celia Thiel, 
un persona di hopi conocemento di 
historia di Aruba, e anochi lo conta 
riba e origen y celebracion di Fiesta 
di San Juan. Publico presente por 
haci pregunta na dje. 

Tambe ta bay tin un grupo di baile 
di hobennan Candy Dancers, bou 
direccion di Desiree Boekhoudt, 
kendenan lo demostra cu nan ta 
sigui wanta tradicionnan di Aruba 
na bida. 



s s. UNIVERS^ 


ARUBA 

Examen Landamento Escolar 



LANDAMENTO Escolar ta 
un programa di Departamento di 
Enseñansa Aruba (DEA) pa tur 
alumno di 3e klas di Scol Basico y 
Special na Aruba, den cual nan ta 
haya instruccion di landamento. 
Den e siman di 24 te cu 28 juni 2019 
ta tuma lugar Examen pa diploma 
A y B p’e alumnonan cu ta cla. 

EXIGENCIA PA EXAMEN 

Un di e exigencia di examen pa di- 
ploma A y B di Arubaanse Zwem 
Bond ta: Landa cu paña. Esaki ki- 
ermen cu riba nan ‘zwempak/broek’ 
e mucha mesterbisti: T-shirt, short 
y keds. 

Nos ta pidi cooperacion pa uza 
paña cu no ta hopi pisa, p.e. no bis- 
ti jeans. E sapato cu ta uza mester 
ta cera. No ta permiti sandalia ni 
tampoco ‘sapato di lama’. 


E examen ta tuma lugar na Piscina 
Olimpico Roly Bisslik na Savaneta 
y ta bou auspicio di Consul y Exam- 
inator di Arubaanse Zwem Bond. 

MAYORNAN TA BON-BINI 

Mayornan ta bon-bini pa presencia 
examen. Pa medio di esaki nos ta 
invita tur mayor pa bin apoya nan 
yiu riba dia di nan examen. Check 
cu scol p’e dia y ora cu bo yiu tin 
examen. 


Departamento di Enseñansa Aru- 
ba ta haci uzo di e oportunidad aki 
pa desea tur mucha cu ta bay pasa 
nan examen di landamento escolar 
hopi exito. 

Pa mas informacion por acudi na 
nos website [ea.aw] y busca Lan- 
damento Escolar den e alphabet 
menu. Tambe por sigui desaroyo- 
nan relaciona cu Enseñansa na 
Aruba atrabes di facebook, twitter 
y Instagram @educationaruba. 

Rumannan Klabér a bolbe Aruba 
despues di nan gira na Europa 


DIALUNA atardi Záhyon y Jourdé Klabér y 
Cornel Djaoen a bolbe Aruba despues di dos si- 
man na Europa. 

Dia 5 di juni nan a biaha pa Hulanda pa despues 
sigui cu auto pa core bay Austria pa participa 
den e Austrian Open. 

Jourdé Klabér a bringa den e categoria di -63 kilo 
y a logra gana un pelea y a perde e di dos pelea. 
Záhyon Klabér a bringa den e categoria di -68 
kilo y a perde su prome pelea. Despues nan a 
core bay Groningen cerca ex campeon mundial y 
coach Olimpico. 

Nan a train un par di dia na Groningen y despues 
a core bay Luxembourg pa participa den e Lux- 
embourg Open. 

Záhyon Klabér a logra gana su prome pelea con- 
tra di Chadrack Lungungu di Luxembourg cu 
un score di 24-14 y a perde e di dos pelea 20-0 
contra di Yu Jen Huang di Chinese Taipei, kende 
a sali campeon y ta number 6 di mundo. 

Jourdé Klabér a logra gana su prome pelea con- 
tra di Ranye Drebes di Alemania cu un score di 
19-5, despues a perde e di dos pelea contra di 
Leon Glasnovic di Croatia cu un score di 21-1. 

Despues di dos campeonato na Europa nan a 
gana mas experiencia cu e meta di a logra gana 
un pelea cu ta un progreso pa nan den e catego- 
ria di adulto. 

Saliendo for di e categoria di junior pa drenta 
adulto ta un stap basta grandi y ta enfrenta 
adulto di hopi mas aña di experiencia. 

Henk Meijer ta satisfecho cu e resultado mirando 
cu nan ta topa atletanan den top cu ta duna nan 
mas corahe pa sigui bringa pa bay pa dilanti. 

Training ta sigui na Brazil Taekwondo Sticht- 
ing cu e team di “Train Hard Fight Smart” pa 
despues nan sali juli pa Hulanda unda cu nan 
lo train pa dos siman na Spaña y dos siman na 
Serbia. 

Olimpiada Escolar 2019 a dausura cu broche di oro 


DESPUES di un luna deportivo, yena cu 
emocion y alegria, por bisa cu sumo placer 
cu Olimpiada Escolar a clausura cu broche di 
oro. Un Olimpiada cu a haya su representa- 
cion simbolicamente di Aruba su naturalesa, 
a carga e nomber di: ‘Un homenahe na nos 
Tera y nos Naturalesa’. 

E evento di Olimpiada Escolar a wordo descon- 
tinua algun aña atras y e efecto negativo cu 
esaki a trece cu ne tabata notabel. 

P’e motibo aki, Minister Dangui Oduber a 
duna di conoce cu bou di e maneho nobo di 
deporte, a percura pa trece esaki bek, pa por 
stimulando deporte cerca nos hobennan. Ban- 
da di esey a uza e evento aki pa por duna un 
conscientisacion na nos hobennan riba e parti 
di ecologia, como tambe a tuma e oportunidad 
pa duna reconocemento na Rufo Kelly, un per- 
sona cu a aporta grandemente na deporte es- 
colar. 

Durante e clausura bunita di Olimpiada Es- 
colar Betico Croes 2019, Minister Dangui 
Oduber a expresa su gratitud na cada un cu a 
forma parti di e organisacion, como tambe na 
cada participante. 

“Deporte ta algo indispensabel den nos comu- 
nidad, principalmente pa nos hobennan. E ta 
un orguyo pa mira e esfuerso haci dor di cada 
docente, mayor y mas cu claro tur studiante 
cu a participa den e Olimpiada. 

No solamente boso ta representa boso scol, 
sino cu boso ta representa un futuro briyante 
pa Aruba”, e mandatario a expresa. 

Minister Dangui Oduber a yama danki n’e 42 
skolnan cu a participa den e 14 diferente dis- 
ciplinanan deportivo. Despues di a paga e can- 
dela di Olimpiada, a keda anuncia cu lo sende 
esaki bek dia 15 di mei 2020. Otro aña Minis- 
ter Oduber a sigura cu lo t’aun mas grandi cu 
e aña aki pa di e forma aki stimula participa- 
cion activo di nos muchanan den deporte. 

White Joker ta derota Blackhawks den un 
wega importantisimo cu por costa clasificasion 



CAMPEONATO HEINEKEN 
fast pitch di Aruba Softball Bond 
dedica na baluartenan Jacobo 
Jansen y Gilbert “Nando” Madu- 
ro a continua riba veldnan na Pos 
Chiquito. Den categoria A-Klas dos 
ekipo bringando pa clasificacion na 
di 4 puesto pa por drenta playoff a 
bataya. White Joker finalmente ta 
saca un victoria hopi importante 
pa asina yega un paso mas serca 
na clasificacion faltando un wega 
desicivo pa hunga ainda contra The 
Prodigies. 

White Joker a anota 3 careda den 
promer inning y ta amplia cu 2 mas 
den cabes di 2 inning y un careda 
di garantia mas den di 5 inning. 
Blackhawks a anota su unico care- 
da den bom di promer inning pero 
despues e veterano Henk Arnold 
a hala brasa mara y no a permiti 
ningun careda mas. Boxscore fi- 
nal White Joker 6 careda, 8 hit, 2 
error y ta laga 7 coredor na base. 


Blackhawks 1 careda, 8 hit, 5 error 
cual tabata desastroso pa nan y ta 
laga 7 coredor den circulacion. Mi- 
hor bateadornan pa White Joker ta 
Ludwin Dabian y Richard Filiciana 
di 2-1, Yhoan Ruiz y Arsan West- 
er ambos di 1-1, Rhajin Donata di 
3-2, Mario Kock y Sandrick Wester 


di 3-1. Pa Blackhawks a luci cu e 
madera den man den causa perdi 
Jeffim Jansen, Tyrone Punselie, 
Leonardo Dirksen di 3-1, Rodney 
Kelly Johnny Winterdaal ambos di 
3-2 y Clay Shipley a bay di 2-1. 
Henk Arnold ta enfrenta 23 
bateador den 5 inning tirando 21 
bola, 69 strike pa un total di 96 
lansamento permitiendo 1 careda 
tras di 8 imparable y ta propina e 
muchanan di Blackhawks 6 ponche 
crema pa seya e victoria riba su 
nomber. Efraim “Fenchi”Leon ta 
conforma su mes cu e derota riba 
su nomber y ta bay 5 inning en- 
frentando 28 bateador lansando 
41 bola, 55 strike pa un total di 96 
pitch permitiendo 6 careda di cual 
1 ta limpi tras di 8 hit y ta regala 
4 base por bola. Play Off A-Klas ta 
inicia diabierna awor pa 7:15pm 
riba veldnan na Pos Chiquito. 
Waak pa Bo tey! 

Copa Noord 2019 a continua 

Royal Power ta arasa Calabas Blue Jays 
11-2 pa dasifica na promer lugar 


COPA Noord 2019 a continua riba veld di Ku- 
dawecha. Copa Noord a inicia desde 5 di mei y 
awor ta drentando su siman culminante cu e 
gran final 29 y 30 di juni. Den un ultimo partido 
di primera buelta Royal Power Tat Fat Home 
Depot a baha fuerte riba un di e grandinan di 
Copa Noord esta Calabas Blue Jays y ta logra 
derota Calabas Blue Jay’s cu score com 
do di 11-2. Royal Power ta pika ariba 4-0 den 
bom di promer inning y nunka mas a mira atras 
ampliando e score cu 2 careda mas den bom di 3 
inning pa haci e wega 6-0. Calabas Blue Jay’s ta 
rally den cabes di 4 inning pa 2 careda pa corta 
e ventaha 6-2. Bom di 4 y bom di 5 inning Cala- 
bas ta logra mantene Royal Power cu 0 careda 
esta dos inning lamoenchi lamoenchi pero den 
bom di 6 inning Royal Power ta “herenga” y ta 
rally pa 5 careda mas pa haci e score 11-2. E vet- 
erano “cabayo de hierro” Alvaro Barrios despu- 
es di a permiti 2 careda den cabes di 4 inning a 
hala brasa mara y a pone 3 inning di 0 careda 
den fila pa seya e victoria riba su nomber cual 
ta su di 4 victoria den Copa Noord 2019 riba su 
nomber. Di otro banda Rodney Kelly mester con- 
forma su mes cu e derota. Boxscore final Royal 
Power 11 careda, 12 hit, 2 error. Calabas Blue 
Jays 2 careda, 5 hit, 2 error. Royal Power como 
ekipo a bay di 32-12 pa un averahe di 375 mien- 
tras Calabas a bati di 28-5 pa un averahe di 178. 
Mihor bateadornan pa Royal Power ta Edmar 
“Macho” Tromp 4-2 cu un doblete, Franco Wout- 
ers 4-3 incluyendo un doblete, Kelvin Silvania 
2-2, Luis Pelayo 2-1, Gregory “Pilin” Krosend- 
ijk di 3-1. Pa Calabas Blue Jay’s a destaca na 
plato Alfred v/d Linden 3-2, Ryan Richardson, 
Lenny Ashby Jr ambos di 3-1. Cu e resultado 
aki Royal Power Tat Fat Home Depot a clasifica 
na promer lugar. Copa Noord 2019 ta den ful 
swing drentando su recta final fin di e siman aki 
anticipando e gran final diadomingo 30 di Juni. 
Softball den desaroyo! 

Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 


Cu inmenso tristeza na nos curazon, pero conforme cu Dios Su 
boluntad, nos ta anuncia fayecimento cristianamente di: 



Liliana SofiaTromp 

Mihor conosi como "Lila" 


Na nomber di: 
Su yui: 

Su nieta: 

Su rumanan: 


Su subrino/a-nan: 


Rene AlexanderTromp 
Mary JaneTromp 
Imelda y Chebito Maduro-Tromp 
Tonyy RufinaTromp-Erasmus 
Cesar y Judith Tromp-Laronde 
Rosie Maduro y yuinan 
Marylou Maduro y yuinan 
Chris Maduro, Melicent Willems y yuinan 
Slavitsa Tromp y yuinan 
Sidney y Marjolein Tromp-Winklaar y yuinan 
Lisandra Tromp 


Demas famiananTromp, Habibe, Maduro, Erasmus, Laronde, 
Toppenberg,Tevreden, Celaire, Vingal, Velasquez, Schotborg, 
Boyé, Blom, Solognier, Geerman, Oduber, Zeidan, Donata, Diaz, 
Lacle, Ruiz, Willems, amigonan, bisiñanan, compañeron di 
Respaldo, Dr. van Gaalen y henter e persnonal di Respaldo y 
conosirnan ta invita pa acto di entiero cu lo tuma luga diasabra 
22 juni 2019 na Misa Inmaculada Concepcion na Sta. Cruz. Di 
2.00 pa 4.00 di atardi tin oportunidad pa condolencia, sigui pa 
un response. Despues lo hiba "Lila" na su ultimo lugar di 
sosiego na Santana di Sabana Basora. Nos ta pidi nos disculpa 
cu despues di entiero nos no por ricibi bishita di condolencia 
na cas. Paz na su restonan! 



Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, nos kier anuncia fayecimento di: 



Percy Isenia 

Mihor conoci como "Percy of Drabulete" 
*08-12-1956 - tl 9-06-2019 

"Señor ta mi wardador, mi'n tin falta di nada 
Den cunucu di yerba berde, E ta ponemisosega 
Eta hibaminaawatrankil, pa mi bolbehañaforsa" 
Salmo 23 


Cu inmenso dolor nanoscurason, nos ta anunciafayecimento di 
nosesposa, mama y welastima 



Sra. Rosa Caritina Tromp - Franken 

Miho conocicomo'Rosa diTilin'/Jójo'of'Jójochi' 

*6 October 1941 -114 juni 2019 


Na nomber di su: 

Mayornan: t Estefanus y t Emilia Franken - Henriquez. 

Esposo: Victorino 'Tilin'Tromp. 

Yuinan: 

Rosemarie'Roosje'y Gilles van Dalen -Tromp. 

Raiza y Mariano'Maikel'Geerman -Tromp. 
t RinoTromp. 

Nieto/a nan: 

KarenzaGeerman, Jherino van Dalen, Kelvin Geerman. 
Maneranieto: Steve Geerman. 

Ruman nan: 
t ShonTin Franken. 

Marcelino y Maxima Franken - Schwengle. 

Vda. Lourdes Croes. 

Subrino/a nan:Geoffrey y Betty Franken y yui nan, Leandra y 
Alexander van Dalsen - Croes y yui nan, LizandraCroes y 
Ludmila Geerman y yui nan, LeonuarCroes y Chanin Escobar y 
yui. 

Tanta y omo nan: 
t Angela Henriquez y yui. 
t Catarina y t Mario Loefstok y yui nan. 

Vicente y t Petra Henriquez y yui nan. 
t Stefan y Luisa Henriquez y yui nan. 
t Hacinta Henriquez. 
t Catrien y t Juan Tromp y yui nan. 

Cecilia y Juan Zievinger y yui. 

Iha nan:Winni Arends, Mirna Henriquez, Chideta Maduro, Gina 
Tromp, t Maria Tromp, Vilma Tromp. 

Famiana Curaçao:Chencho y Gladys Brigitha, Irena y 
CrismoAntersijn, Andria Thompson. 

Bon ayudante di famia:Theo Zievinger. 

Primo y prima nan, swa y cuña nan, amigo y amiga nan, comer 
y comper nan, su bon bisiña nan y demasfamia: Franken, 
Tromp, van Dalen, Geerman, Henriquez, Jacobs, Schwengle, 
Croes, Arends, Bernadina, Britten, Christian, Dijkhoff, Hart, 
Falconi, Faro, Figaroa, Gomez, Kelly, Loefstok, Maduro, 
Quandus, Ruiz,Trimon, Zambrano, Zievinger, Baarh, Dania, 
Ridderstaat, Schroevers, Brasz, Antersijn, Brigitha yThompson. 
Na tur empleado di Huize Maris Stella SABA, afdelinglxoria. 

Na un y tur cu tawata cu famia di ora cu nos querida Rosa a 
drenta Maris Stella y tenasu ultimo rosea. 

Famia ta invita tur amigo, bisiña y conoci nan pa asistina e acto 
di entierocual lo tumalugardiasabra 22 juni 2019 pa 4'or di 
atardisaliendo for di Misa Santa Anna pa santanaCatolicona 
Noord. E resto mortal lo ta resposa for di 2'or di atardi den Misa 
Santa Anna na Noord. 

Oportunidad pa condolencia lo ta diahuebs 20 juni 2019 for di 
7'or pa 9'or di anochinaTanki Flip 55-A, cas di suyuimuheRaiza- 
Geerman -Tromp. 

Nos ta lamenta cu despues di entieronos no por ricibibishita di 
condolencianacas. 


Nos kier a pidinosdisculpasi pa un of otromotibonos por a 
lubida un of otrofamia y conoci den nostristesa. 

Nos ta anunciafayecimentocristianamente di: 



Aron James Verschuur 

"Pa", "Viejo", "Papi", "Papa" 

*28-01-1951 - tl 7-06-2019 

Na nomber di su casa, yiunan, nietonan, rumannan, sobrino- 
nan, amigonan y demasfamia ta invita pa e acto di condolencia 
y despedida diasabra 22 di juni 2019 di 9'or pa 11 'or di 
maintana Aurora Funeral Home, sigi pa e acto di cremacion. 

Enbes di flor of krans un donacion pa 
Koningin Wilhelmina Kanker Fonds lo ta altamenteaprecia. 

Despues di entiero no ta ricibibishita di condolencianacas. 




Aufora 

Gradicimento 


Na nomber di famia nos kier a manda un palabra di gradici- 
mento inmenso na tur esnan cu di un of otro forma a mustra 
nan sosten, atenshon durante enfermedad, fayecimento y 
entiero di nos defunto stima: 





Cicilio Kelly 

Cildo of Papa Kelly 

Nos kier a gradici H.O.H piso NS4, NS2, ICU y Dept di Oncologia, 
na tur e Dokternan, ex coleganan di Johnsons Enterprices. 


Acto di entiero lo wordo anuncia despues 


Lo tin un boxdisponibel pa Huize Maris Stella. 


Tambe na Aurora Funeral Home pa nan exellente servicio. 
























































AWEMainta 


Diabierna, 21 juni 2019 





Mainta 


E unico corant GRATIS 





Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 






















